CELEX: 22018D1187
Language: lt
Date: 1480636800000
Title: 2016 m. gruodžio 2 d. EEE jungtinio komiteto sprendimas Nr. 251/2016, kuriuo iš dalies keičiamas EEE susitarimo XX priedas (Aplinka) [2018/1187]

23.8.2018   
               
               
                  LT
               
               
                  Europos Sąjungos oficialusis leidinys
               
               
                  L 215/49
               
            
         EEE JUNGTINIO KOMITETO SPRENDIMAS
         Nr. 251/2016
         2016 m. gruodžio 2 d.
         kuriuo iš dalies keičiamas EEE susitarimo XX priedas (Aplinka) [2018/1187]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. liepos 28 d. Komisijos sprendimas (ES) 2016/1332, kuriuo nustatomi ekologiniai kriterijai, taikomi suteikiant ES ekologinį ženklą baldams (1);
                  
               
                     (2)
                  
                  
                     Sprendimu (ES) 2016/1332 panaikinamas į EEE susitarimą įtrauktas Komisijos sprendimas 2009/894 (2), todėl jis turi būti iš EEE susitarimo išbrauktas;
                  
               
                     (3)
                  
                  
                     todėl EEE susitarimo XX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XX priedo 2zd punkto (Komisijos sprendimas 2009/894/EB) tekstas pakeičiamas taip:
            
               „32016 D 1332: 2016 m. liepos 28 d. Komisijos sprendimas (ES) 2016/1332, kuriuo nustatomi ekologiniai kriterijai, taikomi suteikiant ES ekologinį ženklą baldams (OL L 210, 2016 8 4, p. 100).“
            
         
         
            2 straipsnis
            
               Europos Sąjungos oficialiojo leidinio EEE priede skelbtinas Sprendimo (ES) 2016/1332 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2016 m. gruodžio 3 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2016 m. gruodžio 2 d.
            
               
                  EEE jungtinio komiteto vardu
               
               
                  Pirmininkė
               
               Bergdís ELLERTSDÓTTIR
            
         
         
            (1)  OL L 210, 2016 8 4, p. 100.
         
            (2)  OL L 320, 2009 12 5, p. 23.
         
            (*1)  Konstitucinių reikalavimų nenurodyta.